Најстарији Наполеонов брат, Жозеф, је тада имао само две ћерке. Наполеон Шарл Бонапарта је у складу са 4. и 6. чланом устава постао престолонаследник. Учествовао је 2. децембра 1804. године на церемонији крунисања Наполеона за цара. Његов портрет налази се на чувеној слици Жака-Луја Давида, завршеном новембра 1807. године, само неколико месеци после смрти детета. Наполеонов отац је 1806. године постао краљ Холандије. Државу је основао Наполеон Бонапарта коме је сметала превелика независност Батавијске републике (некадашње Низоземске републике). Наполеон је живео у Холандији. У својој петој години, 5. маја 1807. године, умро је од крупа у Хагу након неколико дана болести. Умро је у рукама своје мајке. Лекари су мислили да је умро од лоше лечених богиња. Лични лекар Наполеона Бонапарте, Жан-Николас Корвисар, није успео да стигне на време из Париза. Краљица Хортензија је након синовљеве смрт запала у депресију. Смрт је ражалостила и његовог стрица, француског цара, који је 14. маја, када је чуо вест, ратовао у Пољској против четврте коалиције. Наполеон је обећао награду за најбољи лек против болести од које је умро његов нећак.